CELEX: 52016DC0152
Language: sk
Date: 2016-03-09
Title: NÁVRH OPRAVNÉHO ROZPOČTU č. 1 K VŠEOBECNÉMU ROZPOČTU 2016 Nový nástroj na poskytovanie núdzovej podpory v rámci Únie

EURÓPSKA KOMISIA
            V Bruseli9. 3. 2016
            COM(2016) 152 final
            NÁVRH OPRAVNÉHO ROZPOČTU č. 1K VŠEOBECNÉMU ROZPOČTU 2016
            Nový nástroj na poskytovanie núdzovej podpory v rámci Únie
            
               
         
         
            
               So zreteľom na
            
            
               –Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä s jej článkom 106a,
            
            
               –nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie
                  1
               , a najmä na jeho článok 41,
            
            
               –všeobecný rozpočet Európskej únie na rozpočtový rok 2016 prijatý 25. novembra 2015
                  2
               ,
            
            
               Európska komisia týmto predkladá Európskemu parlamentu a Rade návrh opravného rozpočtu č. 1 k rozpočtu na rok 2016.
            
            
               ZMENY VO VÝKAZE PRÍJMOV A VÝDAVKOV PODĽA ODDIELOV
            
            
               Zmeny vo výkaze príjmov a výdavkov podľa oddielov sú k dispozícii v databáze EUR-Lex (
               
                  http://eur-lex.europa.eu/budget/www/index-sk.htm
               
               ). Anglické znenie zmien v týchto výkazoch je pripojené na informačné účely ako príloha k rozpočtu.
            
            
               OBSAH
            
            
            
               1.
                     Úvod
                     
            
            
               2.
                     Poskytovanie núdzovej podpory v rámci Únie
                     
            
            
               3.
                     Zvýšenie počtu zamestnancov Európskeho centra pre boj proti terorizmu zriadeného v rámci Europolu
                     
            
            
            
            
               1.Úvod
            
            
               Účel návrhu opravného rozpočtu (NOR) č. 1 na rok 2016 je dvojaký:
            
            
               –Vytvoriť rozpočtovú štruktúru pre navrhovaný nový nástroj na poskytovanie núdzovej podpory v rámci Únie a sprístupniť sumu 100 miliónov EUR vo viazaných rozpočtových prostriedkoch na okamžité potreby financovania. Takto skoro na začiatku roka sa nedajú ľahko identifikovať žiadne alternatívne zdroje na prerozdelenie viazaných rozpočtových prostriedkov v rámci okruhu 3. Komisia preto navrhuje, aby sa rozpočtové prostriedky pre nový nástroj požadované v tomto návrhu opravného rozpočtu poskytli prostredníctvom úpravy financovania, ktoré je v súčasnosti k dispozícii pre Fond pre azyl, migráciu a integráciu (ďalej len „fond AMIF“). V navrhovanej sume, ktorá sa má presunúť z fondu AMIF, sa zohľadňujú bezprostredné potreby financovania nového nástroja, ako aj súčasný stav plnenia a predvídateľné potreby fondu AMIF v nadchádzajúcich mesiacoch. Komisia bude pozorne monitorovať plnenie rozpočtu na rok 2016 a prípadne navrhne presuny a/alebo opravný rozpočet s cieľom zabezpečiť potrebné finančné prostriedky pre fond AMIF a nástroj núdzovej podpory v potrebnom čase. Pri tomto monitorovaní sa bude brať do úvahy vývoj hodnotenia potrieb za celý rok.
            
            
               –Zvýšiť počet zamestnancov v Európskom centre pre boj proti terorizmu zriadeného v rámci Europolu tak, aby agentúra mohla zohrávať ústrednú úlohu v boji proti terorizmu v EÚ, a to najmä vzhľadom na teroristické útoky v Paríži 13. novembra 2015. Príslušné finančné prostriedky na odmeňovanie nových zamestnancov (25 dodatočných pracovných miest v pláne pracovných miest, 5 zmluvných zamestnancov a 5 vyslaných národných expertov) dosahujú sumu 2 milióny EUR a navrhuje sa prerozdeliť ich z činností Únie realizovaných v rámci Fondu pre vnútornú bezpečnosť (Polícia).
            
            
               Celkovo tento NOR nemá žiaden čistý vplyv na úroveň rozpočtových prostriedkov v rozpočte na rok 2016.
            
         
         
            
               2.
                     Poskytovanie núdzovej podpory v rámci Únie
            
            
               Masívny prílev utečencov a migrantov do Európy vyvolal výnimočnú situáciu – veľký počet ľudí si vyžaduje naliehavú humanitárnu pomoc, ktorá presahuje rámec organizačnej kapacity jedného alebo viacerých členských štátov. Komisia navrhuje vytvoriť nástroj
                  3
               , ktorý umožní Únii poskytovať finančnú podporu napríklad prostredníctvom partnerských organizácií, ktoré sú schopné rýchlo vykonávať núdzové opatrenia na podporu tých členských štátov, ktoré sú najviac postihnuté.
            
            
               Nový nástroj bude financovaný v rámci okruhu 3 „Bezpečnosť a občianstvo“ viacročného finančného rámca (VFR), v rámci oblasti politiky „Migrácia a vnútorné záležitosti“ (hlava 18). Navrhuje sa vytvoriť jednu novú rozpočtovú kapitolu 18 07 a dva nové rozpočtové riadky: rozpočtový článok 18 07 01 pre vykonávanie operačných opatrení a položku 18 01 04 05 pre výdavky na administratívnu podporu.
            
            
               Ako sa uvádza v návrhu nariadenia Rady, potreby financovania v rámci nového nástroja na rok 2016 sa odhadujú na 300 miliónov EUR vo viazaných rozpočtových prostriedkoch. Rovnako ako pri humanitárnej pomoci mimo Únie – miera predbežného financovania vo výške 80 % sa bude uplatňovať na záväzky s cieľom poskytnúť peňažný tok potrebný na okamžité začatie podporných akcií. Neuhradený zostatok vo výške 20 % bude vyplatený v roku 2017. Na financovanie výdavkov na administratívnu podporu, ktoré priamo súvisia s vykonávaním, sa navrhuje použiť 1 % z celkovej sumy viazaných rozpočtových prostriedkov.
            
            
               Týmto návrhom opravného rozpočtu Komisia navrhuje, aby sa sprístupnila prvá tranža vo výške 100 miliónov EUR vo viazaných rozpočtových prostriedkoch na pokrytie okamžitých potrieb financovania nástroja, kým nebude k dispozícii posúdenie ďalších potrieb pre celý rok. Kým nový nástroj a navrhovaný opravný rozpočet nadobudnú účinnosť, Komisia využije na riešenie okamžitých potrieb premosťovacie opatrenia.
            
            
               V schválenom rozpočte na rok 2016 nie je v rámci výdavkového stropu okruhu 3 k dispozícii žiadna rezerva vo viazaných rozpočtových prostriedkoch a všetky dostupné tranže v rámci nástroja flexibility sa už použili. Akékoľvek čisté zvýšenie viazaných rozpočtových prostriedkov na záväzky v tomto okruhu by si preto vyžadovalo mobilizáciu rezervy na nepredvídané udalosti. Vzhľadom na to, že v nariadení o VFR sa rezerva na nepredvídané udalosti vymedzuje ako posledná možnosť, Komisia považuje takúto žiadosť za predčasnú.
            
            
               V dôsledku toho Komisia navrhuje financovať 100 miliónov EUR rozpočtových prostriedkov požadovaných pre nový nástroj úpravou financovania aktuálne disponibilného pre fond AMIF pri zohľadnení súčasného stavu vykonávania a predvídateľných potrieb fondu AMIF v nadchádzajúcich mesiacoch. Teraz, na začiatku roka, nie sú k dispozícii žiadne alternatívne rozpočtové prostriedky na prerozdelenie v rámci okruhu 3, pričom podľa plánu má byť značný podiel rozpočtových prostriedkov pre fond AMIF viazaný až neskôr v priebehu roka. Vzhľadom na naliehavú potrebu financovať nový nástroj pre núdzovú podporu sa navrhuje použiť 100 miliónov EUR z týchto rozpočtových prostriedkov a prehodnotiť v priebehu roka potreby fondu AMIF. V prípade potreby sa rozpočtové prostriedky presunú z iných rozpočtových riadkov a/alebo sa navrhne ich sprístupnenie prostredníctvom návrhu opravného rozpočtu.
            
            
               V nasledujúcej tabuľke sa uvádzajú navrhované zmeny v okruhu 3:
            
            
                     
                        Rozpočtový riadok
                     
                  
                  
                     
                        Názov
                     
                  
                  
                     
                        Viazané rozpočtové prostriedky
                     
                  
                  
                     
                        Platobné rozpočtové prostriedky
                     
                  
               
                     
                        18 03 01 01
                     
                  
                  
                     
                        Posilnenie a rozvoj spoločného európskeho azylového systému a zlepšenie solidarity a zdieľania zodpovednosti medzi členskými štátmi
                     
                  
                  
                     
                        - 100 000 000
                     
                  
                  
                     
                        - 80 200 000
                     
                  
               
                     
                        18 07 01
                     
                  
                  
                     
                        Núdzová podpora v rámci Únie
                     
                  
                  
                     
                        99 000 000
                     
                  
                  
                     
                        79 200 000
                     
                  
               
                     
                        18 01 04 05
                     
                  
                  
                     
                        Podporné výdavky na núdzovú podporu v rámci Únie
                     
                  
                  
                     
                        1 000 000
                     
                  
                  
                     
                        1 000 000
                     
                  
               
               3.
                     Zvýšenie počtu zamestnancov Európskeho centra pre boj proti terorizmu zriadeného v rámci Europolu
            
            
               V roku 2015 sa ukázalo ako nevyhnutné, aby EÚ v reakcii na utečeneckú krízu podstatne zvýšila počet zamestnancov Europolu (ako aj agentúr Frontex a EASO). V prípade Europolu sa na tento účel požiadalo o 33 dodatočných pracovných miest, ktoré boli schválené v rozpočtoch na roky 2015 a 2016, a to s cieľom narušiť prevádzačské siete, ako aj ďalej zintenzívniť úsilie vynakladané na odhaľovanie internetového obsahu, ktorý obchodníci s ľuďmi využívajú na prilákanie migrantov a utečencov, a žiadanie o odstránenie takéhoto obsahu. Agentúra rýchlo realizovala nábor ďalších zamestnancov – ak počítame aj ponuky na pracovné miesto zaslané úspešným uchádzačom, tak na konci januára 2016 boli obsadené všetky pozície uvedené v schválenom pláne pracovných miest Europolu na rok 2016 (480 pracovných miest).
            
            
               Zmierovací výbor dosiahol dohodu o rozpočte na rok 2016 (vrátane reakcie na utečeneckú krízu podľa návrhu v opravnom liste č. 2/2016) večer 13. novembra 2015, keď došlo k teroristickým útokom v Paríži. Európske centrum pre boj proti terorizmu bolo zriadené v rámci Europolu 1. januára 2016. Očakáva sa, že bude plniť centrálnu úlohu v boji proti terorizmu v EÚ, čím sa prispeje ku koordinovanej reakcii na súčasné a predpokladané teroristické hrozby a útoky. Centrum bude členské štáty podporovať prostredníctvom poskytovania operačnej a analytickej podpory pri vyšetrovaniach teroristických činností, ako aj prostredníctvom spolupráce s medzinárodnými partnermi.
            
            
               Po najnovších teroristických útokoch sa prudko zvýšilo množstvo informácií poskytovaných Europolu a zvýšil sa aj počet žiadostí členských štátov o podporu, čo pre agentúru predstavuje značnú dodatočnú pracovnú záťaž. Europol do značnej miery prerozdelil svojich zamestnancov už pred vytvorením Európskeho centra pre boj proti terorizmu – aby na činnosti v oblasti boja proti terorizmu vyčlenil 37 dočasných zamestnancov, 2 zmluvných zamestnancov a 5 vyslaných národných expertov. Agentúra však bude potrebovať ďalšie posilnenie zdrojov na to, aby mohla v plnom rozsahu plniť svoju kľúčovú úlohu v boji proti terorizmu na úrovni Únie. Komisia preto žiada o 25 dodatočných miest v pláne pracovných miest, 5 pracovných miest zmluvných zamestnancov a 5 vyslaných národných expertov, z toho 20 dočasných zamestnancov a 5 vyslaných národných expertov na posilnenie operácií a 5 dočasných zamestnancov a 5 zmluvných zamestnancov na podporu v oblasti IKT.
            
            
               Súvisiace dodatočné rozpočtové prostriedky na odmeňovanie nových zamestnancov (vo výške 2 miliónov EUR) sa vypočítali na základe priemernej šesťmesačnej prítomnosti v roku 2016. Navrhuje sa, aby sa financovanie prerozdelilo z rozpočtového riadka 18 02 01 02 „Predchádzanie cezhraničnej trestnej činnosti a boj proti nej a lepšie riadenie bezpečnostných rizík a krízové riadenie“, v rámci ktorého by sa niektoré obstarávania pôvodne plánované v pracovnom programe na rok 2016 mohli realizovať s využitím rozpočtových prostriedkov zahrnutých do pracovného programu na rok 2015.
            
            
                     
                        Rozpočtový riadok
                     
                  
                  
                     
                        Názov
                     
                  
                  
                     
                        Viazané rozpočtové prostriedky
                     
                  
                  
                     
                        Platobné rozpočtové prostriedky
                     
                  
               
                     
                        18 02 01 02
                     
                  
                  
                     
                        Predchádzanie cezhraničnej trestnej činnosti a boj proti nej a lepšie riadenie bezpečnostných rizík a krízové riadenie
                     
                  
                  
                     
                        - 2 000 000
                     
                  
                  
                     
                        - 2 000 000
                     
                  
               
                     
                        18 02 04
                     
                  
                  
                     
                        Európsky policajný úrad (Europol)
                     
                  
                  
                     
                        2 000 000
                     
                  
                  
                     
                        2 000 000
                     
                  
               
               Revidovaný plán pracovných miest Europolu na rok 2016 sa uvádza v prílohe k rozpočtu.
            
            
         
         
            
                  
                     (1)
                  Ú. v. EÚ L 298, 26.10.2012, s. 1.
               
               
                  
                     (2)
                  Ú. v. EÚ L 48, 24.2.2016, s. 1.
               
               
                  
                     (3)
                   COM(2016) 115, 2.3.2016.